open-index/open-wikipedia-markdown huggingface dataset:
ग्रेट मॅन्सन फ़ार्म

**ग्रेट मॅन्सन फ़ार्म** () वेल्स की काउंटी मॉनमाउथशायर के मॉनमाउथ नगर की उत्तरी सीमा पर स्थित संपत्ति है। यह बकहेल्ट क्षेत्र के अंतर्गत आती है। यह मॅन्सन लेन के पड़ोस में पड़ती है तथा डिक्सटन और ऑसबास्टन निर्वाचन विभाग के अंदर। उन्नीसवीं और बीसवीं सदी के दौरान क्लार्क (*Clarke*), गुड (*Goode*), क्लार्क (*Clark*), डॅम्पियर (*Dampier*), और मॉर्गन (*Morgan*) परिवारों के सदस्य ग्रेट मॅन्सन फ़ार्म में रहते थे, उस समय फ़ार्म का प्रतिवेदित आकार 170 से 200 एकड़ के बीच था। संपत्ति तीन ग्रेड द्वितीय सूचीबद्ध इमारतों की उपस्थिति के लिए उल्लेखनीय है, जिनमें मध्ययुगीन मूल का एक खलिहान (बार्न) भी है।

## इतिहास और रचना
left|thumb|200px|ऑसबास्टन से ग्रेट मॅन्सन फ़ार्म की तरफ जाती हरी लेन 
ग्रेट मॅन्सन फ़ार्म बकहेल्ट क्षेत्र में मॉनमाउथ शहर की उत्तरी सीमा पर मॅन्सन लेन की दक्षिण-पश्चिम दिशा में स्थित है। फ़ार्म बकहेल्ट वुड के दक्षिण में है और उन्नीसवीं शताब्दी की शुरुआत में वेया ब्रिज वार्ड के अंदर था। निवर्तमान समय में यह डिक्सटन और ऑसबास्टन निर्वाचन विभाग के अंतर्गत आता है। फ़ार्म में तीन ग्रेड द्वितीय सूचीबद्ध इमारतें सम्मिलित हैं: द ग्रेट मॅन्सन फ़ार्म, लार्ज बार्न (खलिहान), और ओल्ड साइडर हाउस। फ़ार्महाउस का निर्माण अठारहवीं सदी में वर्ष 1760 के आसपास किया गया था। 

लार्ज बार्न प्रारंभ में, मध्यकाल के अंत की अवधि (1450 के आसपास) में, एक पत्थरों से बनी हुई संरचना था। जबकि मध्यकालीन अवधि का हॉल और दरवाजा अभी तक अस्तित्व में हैं, बार्न की खिड़कियाँ अब नष्ट हों चुकि हैं। हॉल में मध्यकाल के अंत के समय (1600 के आसपास) की छत और एक पत्थर के सरदल वाली बड़ी चिमनी अभी भी उपिस्थत हैं। चिमनी का पत्थर का काम अठारहवीं सदी में संशोधित किया गया था। दरवाजे में से प्रारंभिक लकड़ी का काम अब नहीं बचा है। हालांकि मध्यकाल के अंत के द्वार के नुकीले मेहराब अभी भी बचे हुए हैं। मूल संरचना के अवशेषों को अठारहवीं सदी में 1760 के आसपास खलिहान की तरह प्रयोग में लाने के लिए बदल दिया था व इसके साथ ही उसका आकार भी बढ़ा दिया था। खलिहान वर्ष 2003 में लिखी गई "अ हिस्टोरिकल रिपोर्ट ऑन ग्रेट मॅन्सन बार्न" का विषय था तथा इसे रॉयल कमीशन ऑन द एन्शियंट एण्ड हिस्टोरिकल मोन्यूमेंटस् ऑफ वेल्स को दान कर दिया गया था। 

ओल्ड साइडर हाउस को ग्रेनरी (बखारी) या मिल हाउस (चक्की घर) के नामों से भी संदर्भित किया जाता है। इसका निर्माण 1763 में किया गया था व इसके गृहशिखर के ऊपर उस तिथि को अंकित करता हुआ एक पत्थर भी है। साइडर हाउस लाल बलुआ पत्थरों के मलबे से निर्मित किया गया था। इसकी छत अभ्रक कनवास की है। इसमें प्रवेश के लिए एक केन्द्रीय द्वार है जिसकी दोनों तरफ
खिड़कियाँ हैं। इसके अतिरिक्त चक्की घर के दाएँ कोने के अंत में पत्थरों की सीढ़ियां है जो ऊपर एक दरवाजे तक जाती हैं जिसकी उलटी तरफ एक बे खिड़की है। भूमि तल पर दुर्लभ, गोल, पत्थर और लकड़ी की बनी साइडर मिल है। इमारत ने बीसवीं सदी के मध्य तक साइडर घर के रूप में कार्य करना जारी रखा था।

## सन्दर्भ

श्रेणी:मॉनमाउथ
श्रेणी:मॉनमाउथशायर के भवन और संरचनाएँ
कुलीनतावाद

**कुलीनतावाद** राजनीति विज्ञान की वह विचारधारा है जिसमें कुलीन तंत्र की श्रेष्ठता को सर्वोच्च प्राथमिकता प्रदान की जाती है। प्लेटो एवं अरस्तू, को कुलीनतावाद का उन्नायक विचारक माना जाता है। इस सिद्धांत के अंतर्गत वंश, कुल तथा प्रजाति को आभिजात्य का प्रतिमान माना जाता है। सामान्यतः एक अल्पसंख्यक विशेषाधिकृत वर्ग को ही शासन सत्ता के परिचालन के योग्य माना जाता है।

## सन्दर्भ

## बाहरी कड़ियाँ
*https://web.archive.org/web/20160304220243/http://arvindlexicon.com/lexicon?language=Hindi&word=%E0%A4%95%E0%A5%81%E0%A4%B2%E0%A5%80%E0%A4%A8%E0%A4%A4%E0%A4%BE%E0%A4%B5%E0%A4%BE%E0%A4%A6&ReturnUrl=&msg=&info=sb'''कुलीनतावाद'''

*is an Oligarchy'''?

*'''India- The World's Biggest Oligarchy?'''

श्रेणी:विचारधाराएँ
श्रेणी:राजनीति विज्ञान
व्यापार संघ

** व्यापार संघ ** व्यापारिक कंपनियों या संस्थानों द्वारा साझे हितों के संरक्षण के लिए बनाया गया संघ है। यह संघ कुछ छोटी कंपनियों के समूह से लेकर कई राष्ट्रों के व्यापारिक हितों का संरक्षण करने के लिए बनाए गए हैं। 

श्रेणी:Mxi"v
श्रेणी:BeCfpd/
बस्तर विश्वविद्यालय

**बस्तर विश्वविद्यालय** छत्तीसगढ़ प्रान्त के बस्तर जिले में जगदलपुर नामक शहर में स्थित एक विश्वविद्यालय है। इसका निर्माण २ सितम्बर २००८ को राज्य सरकार छत्तीसगढ़ ने छत्तीसगढ़ विश्वविद्यालय अधिनियम १९७३ के अन्तर्गत (१९७३ के २२वें) किया गया।

## चिन्ह

## सन्दर्भ


## बाहरी कड़ियाँ
* आधिकारिक जालस्थल
* बस्तर का आधिकारिक जालस्थल
* जानकारी
* आधिकारिक जानकारी
* समय सारणी
* प्रतिक चिन्ह

## इन्हें भी देखें
* बस्तर का आधिकारिक जालस्थल
* जगदलपुर

श्रेणी:छत्तीसगढ़ में विश्वविद्यालय और कॉलेज
श्रेणी:भारत के विश्वविद्यालय
चिंतन

**चिंतन** अवधारणाओं, संकल्पनाओं, निर्णयों तथा सिद्धांतो आदि में वस्तुगत जगत को परावर्तित करने वाली संक्रिया है जो विभिन्न समस्याओं के समाधान से जुड़ी हुई है। चिंतन विशेष रूप से संगठित भूतद्रव्य-मस्तिष्क- की उच्चतम उपज है। चिंतन का संबंध केवल जैविक विकासक्रम से ही नहीं अपितु सामाजिक विकास से भी है। चिंतन का उद्भव लोगों के उत्पादन कार्यकलाप की प्रक्रिया के दौरान होता है और वह यथार्थ का व्यवहृत परावर्तन सुनिश्चित करता है। अपने विशिष्ट मूल, क्रियाकलाप के ढंग और परिणामों की दृष्टि से उसका स्वरूप सामाजिक होता है। इसकी पुष्टि इस बात में है कि चिंतन श्रम तथा वाणी के कार्यकलाप से, जो केवल मानव समाज की अभिलाक्षणकताएं हैं, अविच्छेद्य रूप में जुड़ा हुआ है। इसी कारण मनुष्य का चिंतन वाणी के साथ घनिष्ठ रखते हुए मूर्त रूप ग्रहण करता है और उसका परिणाम भाषा के रूप में व्यक्त होता है।

## परिभाषा
**रॉस के अनुसार** - चिन्तन, मानसिक क्रिया का ज्ञानात्मक पहलू है या मन की बातों से सम्बन्धित मानसिक क्रिया है।

**वेलेन्टाइन के अनुसार** - चिन्तन शब्द का प्रयोग उस क्रिया के लिए किया जाता है, जिसमें शृंखलाबद्ध विचार किसी लक्ष्य या उद्देश्य की ओर अविराम गति से प्रवाहित होते हैं।

**रायबर्न के अनुसार** - चिन्तन, इच्छा-सम्बन्धी प्रक्रिया है, जो किसी असन्तोष के कारण आरम्भ होती है और प्रयास एवं त्रुटि के आधार पर चलती हुई उस अन्तिम स्थिति पर पहुँच जाती है, जो इच्छा को सन्तुष्ट करती है।

**वारेन के अनुसार** - चिन्तन एक प्रतीकात्मक स्वरूप की विचारात्मक प्रक्रिया है। इसका आरम्भ व्यक्ति के समक्ष उपस्थित किसी समस्या या कार्य से होता है। प्रयत्न तथा मूल से युक्त समस्या प्रवृत्ति से प्रभावित क्रिया होती है। इसके अन्त में समस्या का समाधान मिलता है।

## बाहरी कड़ियाँ

## सन्दर्भ

श्रेणी:दर्शन
श्रेणी:अवधारणाएँ
अधिरचना

**आधार और अधिरचना** (Base and Superstructure) ऐतिहासिक भौतिकवाद (Historical Materialism) के प्रवर्ग, जो प्रत्येक सामाजिक-आर्थिक ढाँचे के आधारभूत संरचनात्मक तत्त्वों को अभिलक्षित करने के लिए तैयार किये गये, हेतु व्यवहृत पद है। इन प्रवर्गों की सहायता से समाज पर लागू होने वाले दर्शन के आधारभूत प्रश्न को ठोस रूप दे दिया जाता है। मार्क्सवाद-लेनिनवाद सिद्ध करता है कि प्रत्येक समाज में प्रचलित विचारों, संस्थाओं तथा संगठनों की नींव में **आधार** अर्थात् उत्पादन शक्तियों के अनुरूप विकसित होने वाले उत्पादन संबंध अंतर्निहित होते हैं। **[[अधिरचना]]** (ऊपरी ढाँचे) उन सामाजिक परिघटनाओं की अन्तःसंबंध प्रणाली है जिन्हें आर्थिक आधार जन्म देता है और जो इस आधार पर सक्रिय प्रभाव डालती हैं।

## सन्दर्भ

श्रेणी:दर्शन
श्रेणी:ऐतिहासिक भौतिकवाद
आस्था

**आस्था** (अंग्रेजी: *faith* लैटिन *fides* से व्युत्पन्न) का तात्पर्य किसी व्यक्ति, चीज या अवधारणा में विश्रंभ, भरोसा या विश्वास से है। धर्म के संदर्भ में, आस्था को " ईश्वर में या धर्म के सिद्धांतों या शिक्षाओं में विश्वास " के रूप में परिभाषित किया जा सकता है। मरियम-वेबस्टर डिक्शनरी के अनुसार,फेथ अर्थात् आस्था की कई परिभाषाएँ हैं, जिनमें "कुछ ऐसा है जो विशेष रूप से दृढ़ विश्वास के साथ माना जाता है," "पूर्ण विश्वास," "विश्वास और विश्वास और ईश्वर के प्रति वफादारी," साथ ही साथ "किसी चीज़ के लिए दृढ़ विश्वास" जिसका कोई प्रमाण नहीं है"। 
   
धार्मिक लोग अक्सर वारंट, या साक्ष्य की कथित डिग्री के आधार पर विश्वास को विश्वास के रूप में सोचते हैं,   जबकि अन्य जो धर्म के बारे में अधिक संदेह रखते हैं, वे विश्वास को बिना सबूत के विश्वास के रूप में सोचते हैं।  

बाइबल कहती है कि "विश्वास आशा की हुई वस्तुओं का निश्चय, और अनदेखी वस्तुओं का प्रमाण है"। (इब्रानियों 11:1 देखें)
इल्हाम

[thumb|right|300px|होरेब पर्वत पर [मूसा को सभी इस्राएलियों के सामने दस फ़रमानों का इल्हाम मिलने का चित्रण। इस घटना का उल्लेख पुराने नियम के व्यावस्थविवरण की किताब में मिलता है।]]

**इलहाम** या **दिव्य ज्ञान** धर्मशास्त्र तथा प्रत्ययवादी धार्मिक दर्शन की आधारभूत अवधारणा है। इलहाम रहस्यमय प्रबोधन की संक्रिया में अलौकिक यथार्थ के अतीन्द्रिय संज्ञान की अभिव्यक्ति है। इलहाम की चर्चा मुख्यतः सामी धर्म के पवित्रग्रंथों (बाइबिल, क़ुरान आदि) में की गयी है। समसामयिक धर्मशास्त्र यह दावा करते हुए कि इलहाम तर्कबुद्धि के विपरीत नहीं है, इस विचार को आधुनिक रूप देने का प्रयास करता है। ऐसी मान्यता है कि, समकालीन धार्मिक धाराओं में इलहाम के प्रत्यय के कारण ईश्वरवाद की दार्शनिक पैरवी में अतर्कबुद्धिवाद की भूमिका में वृद्धि हो रही है।

## इब्राहीमी धर्मों में
इब्राहीमी धर्मों में, इस शब्द का उपयोग उस प्रक्रिया को संदर्भित करने के लिए किया जाता है, जिसके द्वारा ईश्वर स्वयं, अपनी इच्छा, और मनुष्यों की दुनिया के लिए अपनी दिव्य सिद्धता का ज्ञान प्रकट करते हैं। "इल्हाम" ईश्वर, भविष्यवाणी और अन्य दिव्य चीजों के बारे में परिणामी मानव ज्ञान को बोध करता है। अलौकिक स्रोत से इल्हाम कुछ अन्य धार्मिक परंपराओं जैसे बौद्ध धर्म में कम महत्वपूर्ण भूमिका निभाता है।

### इस्लाम
मुसलमानों का मानना ​​है कि अल्लाह ने अपने अंतिम संदेश को मुहम्मद के माध्यम से फरिश्ता जिब्रील के माध्यम से प्रकट किया था। माना जाता है कि मुहम्मद अंतिम पैग़म्बर थे और कुरान अंतिम इल्हाम है, तथा मुसलमानों का मानना ​​है कि वह मानवता के लिए ईश्वर का अंतिम रहस्योद्घाटन है और क़यामत तक मान्य होगा। कुरान का दावा है कि उसे शब्द-दर-शब्द प्रकट किया गया था।

मुसलमानों का मानना ​​है कि इस्लाम का संदेश वैसा ही है जैसा कि आदम तथा उनके बाद ईश्वर द्वारा भेजे गए सभी नबियों द्वारा दिया गया था। तथा यह मना जाता है कि इस्लाम एकेश्वरवादी धर्मों में सबसे पुराना है क्योंकि वह इब्राहीम, मूसा, दाऊद, ईसा और मुहम्मद के ज़रिये ईश्वर के मूल और अंतिम इल्हाम का प्रतिनिधित्व करता है। इसी तरह, मुसलमानों का मानना ​​है कि प्रत्येक नबी को उनके जीवन में ईश्वर द्वारा इल्हाम दिया गया, क्योंकि प्रत्येक नबी को ईश्वर ने मानव जाति का मार्गदर्शन करने के लिए भेजा था। ईसा इस पहलू में महत्वपूर्ण हैं क्योंकि उन्होंने दोतरफा पहलू से इल्हाम प्राप्त किया, क्योंकि मान्यतानुसार उन्होंने तौरात पढ़ाए जाने के दौरान भी इंजील (सुसमाचार) का प्रचार किया था। बाकि किसी भी नबी ने ईश्वर द्वारा भेजी गयी एक से अधिक किताब के पहलु से जइल्हाम प्राप्त नहीं किया था।

## इन्हें भी देखें
* अपौरुषेय
* श्रुति
* सुसमाचार
* इंजील

## सन्दर्भ

## बाहरी कड़ियाँ
* Revelation

श्रेणी:दर्शन
श्रेणी:इब्राहीमी धर्म
श्रेणी:धर्मशास्त्र
सैडल प्वॉइंट

**काठी बिंदु** या **सैडल प्वॉइंट** (Saddle Point) अर्थव्यवस्था के अंतर्गत व्यवहृत खेल सिद्धांत (Game Theory) से संबंधित एक पद है। दो प्रतिद्वंद्वी फर्मों के मध्य समाधान का वह बिंदु जहाँ दोनों प्रतिद्वंद्वियों में आम सहमति बन जाती है, काठी बिंदु या सैडल प्वॉइंट कहलाती है। 

## सन्दर्भ

श्रेणी:अर्थव्यवस्था
श्रेणी:अंकगणित
ग्रीनफील्ड इन्वेस्टमेण्ट

**हरित क्षेत्र निवेश** या **ग्रीन फील्ड इन्वेस्टमेण्ट**, निवेश का वह स्वरूप है जहाँ विद्यमान प्लाण्ट के विस्तार की अपेक्षा नये स्थान पर सामान्यतः विद्यमान औद्योगिक क्षेत्र से बाहर नयी औद्योगिक इकाई की स्थापना के लिए निवेश किया जाता है। इस प्रकार नये स्थान पर नये विनियोग की क्रिया से एक ही क्षेत्र में इकाईयों के संकेन्द्रण तथा संकेन्द्रण के परिणामस्वरूप होने वाले पर्यावरण क्षरण से बचा जा सकता है।

## इन्हें भी देखें
* ब्राउनफील्ड इन्वेस्टमेण्ट

## सन्दर्भ

## बाहरी कड़ियाँ
* Field Investment'''

* Field Investment'''

*   ''The Geography of Chinese and Indian Greenfield Investments in Europe'''

श्रेणी:अर्थव्यवस्था
श्रेणी:निवेश
रूपमती

right|thumb|300px|माण्डू का रूपमती मण्डप
**रूपमती** मालवा के अंतिम स्वाधीन अफगान सुलतान बाजबहादुर की प्रेयसी थी। बाजबहादुर और रूपमति के प्रेम कथानक को लेकर 1599 ई. में अहमद-उल्‌-उमरी ने फारसी में एक प्रेम-काव्य की रचना की थी और मुगल काल के अनेकानेक सुप्रसिद्ध चित्रों ने उसकी घटनाओं पर कई भावपूर्ण सुंदर चित्र बनाए थे। परंतु इस इतिहासप्रसिद्ध प्रेमिका की जीवनी का कोई भी प्रामाणिक विवरण प्राप्य नहीं है। प्राप्य ऐतिहासिक आधारग्रंथों में तद्विपयक उल्लेख अस्पष्ट या परस्पर विरोधी हैं। रूपमती को सारंगपुर की  ब्राह्मण लिखा गया है। मकबरा अवश्य ही सारंगपुर (मालवा) में एक तालाब के बीच में बना हुआ है।

यह तो सर्वस्वीकृत है कि रूपमती अपार सुंदरी थी; उसकी स्वरलहरी बहुत मधुर थी और वह गायन-वादन-कला में भी पूर्ण निष्णात थी। बाजबहादुर स्वयं भी गायन-वादन-कला का उस्ताद था। रूपमती के इन्हीं गुणों के कारण वह उसकी ओर आकर्षित हुआ था और तब उनमें परस्पर अगाध प्रेम हो गया। उस समय मालवा में संगीतविद्या बहुत ही बढ़ी चढ़ी थी; और अब तो बाजबहादुर और रूपमती दोनों ही उसकी उन्नति तथा साधना में ऐसे लीन हो गए कि जब अकबर के सेनानायक आदम खाँ के नेतृत्व में मुगल सेनाएँ मालवा पर चढ़ आई और सारंगपुर के पास तक जा पहुँची तभी उन्हें उनका पता लगा। अंत में सन्‌ 1561 ई. में सारंगपुर के युद्ध में पराजित होकर बाजबहादुर को भागना पड़ा। तब रूपमती आदम खाँ की बंदिनी बनी। उसके रूप और संगीत से मुग्ध आदम खाँ ने जब रूपमती को अपनी प्रेयसी बनाना चाहा तब रूपमती ने विष खाकर बाजबहादुर के नाम पर जान दे दी और अपनी प्रेमकहानी को अमर कर दिया। रूपमती द्वारा रचित अनेक गीत और पद्य जनसाधारण में तब से प्रचलित हैं तथा अब तक मालवा के कई भागों में लोकगीतों के रूप में गाए जाते हैं।

## सन्दर्भ

## इन्हें भी देखें
* प्रेमकथा

## बाहरी कड़ियाँ
* अमर प्रेम कहानी का साक्षी मांडू (वेबदुनिया)

श्रेणी:मालवा का इतिहास
श्रेणी:प्रेम-कथाएँ
शची

[right|thumb|350px| [ऐरावत पर सवार इन्द्र और शाची ; जैन ग्रन्थ पंचकल्याणक (१६७०-८०) से)]]
**शची** इन्द्र की पत्नी और पुलोमा की कन्या थीं। द्रौपदी इन्हीं के अंश से उत्पन्न हुई थीं और ये स्वयं प्रकृति की अन्यतम कला से जन्मी थीं। जयंत शची के ही पुत्र थे। शची को 'इन्द्राणी' , 'ऐन्द्री', 'महेन्द्री', 'पुलोमजा', 'पौलोमी' आदि नामों से भी जाना जाता है।

ब्रह्महत्या के भय से एक बार जब इन्द्र जलगर्भ में छिपे हुए थे तो देवताओं ने नहुष को इंद्रपद दे या। नहुष ने शची पर कुदृष्टि की तो बृहस्पति की आज्ञा से उन्होंने भुवनेश्वरी की आराधना की और उनसे अभय प्राप्त किया। फिर शची ने मानसरोवर जाकर छिपे हुए इंद्र से अपनी सारी कथा कही। इंद्र की सलाह से शची ने नहुष से कहलाया 'यदि सप्तर्षियों के कंधे पर रखी पालकी में बैठकर आवें तो मैं तुम्हारे साथ चलूँगी।' नहुष ने ऐसा ही किया। ऋषियों को धीरे धीरे चलते देखकर उसने आदेश दिया 'नाग नाग' (जल्दी चलो) अंततोगत्वा ऋषियों के शाप से नहुष को नाग हो जाना पड़ा।

अपने विवाह के पूर्व शची ने शंकर से सुंदर पति, स्वेच्छामत रूप तथा शारीरिक सुख एवं दीर्घ आयु का वरदान माँगा था। ऋग्वेद में शचीरचित कुछ सूक्त हैं जिनमें सपत्नी का नाश करने के लिए प्रार्थना की गई है (ऋचा, 10-159)। कुछ विद्वानों के मत से सूक्त बहुत बाद की रचनाएँ हैं।

सातवीं-शताब्दी के हर्षचरित में बाणभट्ट द्वारा सम्राट हर्ष की बहिन राज्यश्री के विवाह प्रसंग में आए विभिन्न प्रकार के लोगों का वर्णन करते हुए अनेक शाखाओं के दूर-दूर से आए हुए चारणों का देवी इंद्राणी के मंदिर में एकत्रित होने का उल्लेख है।

श्रेणी:पौराणिक पात्र
श्रेणी:ऋषिकाएँ
अनुकोण प्रतिचित्रण

200px|right|thumb|इस चित्र में नीचे वाली आकृति ऊपर वाले चित्र में बनी हुई आयताकार ग्रिड का 'इमेज' है जो एक अनुकोणी प्रतिचित्रण के द्वारा प्राप्त हुआ है। द्रष्टव्य है कि इस प्रतिचित्रण के अन्तर्गत 90° पर परस्पर काटने वाली रेखाएँ 'इमेज' में भी परस्पर 90° पर ही काटतीं हैं। 

गणित में उस फलन को **अनुकोणी प्रतिचित्रण** (Conformal mapping या angle-preserving mapping) कहते हैं जिसके अन्तर्गत कोण अपरिवर्तित रहते हैं। प्रायः यह समिश्र तल में उपयोग किया जाता है। अनुकोण प्रतिचित्रण में अनन्त-सूक्ष्म चित्रों के कोण और स्वरूप (shape) दोनों ही सुरक्षित रहते हैं किन्तु आवश्यक नहीं है कि आकार (साइज) भी अपरिवर्तित रहे।

अनुकोणी प्रतिचित्रण का सबसे प्रसिद्ध प्रयोग मर्केटर प्रक्षेप कहलाता है जिसके द्वारा भूमंडल की आकृतियों का चित्रण समतल पर किया जाता है।

## इतिहास
लैंबर्ट ने सन्‌ 1772 में उक्त प्रश्न का अधिक व्यापक रूप से अध्ययन किया। बाद में लैंग्रांज ने बताया कि इस विषय का संमिश्र चर के फलनों (फंकशंस ऑव ए कंप्लेक्स वेरिएबुल) से क्या संबंध है। सन्‌ 1822 में कोपिनहैगन की विज्ञान परिषद् ने एक पुरस्कार के लिए यह विषय प्रस्तावित किया कि *एक तल के विभिन्न भाग दूसरे तल पर इस कैसे चित्रित किए जाएँ कि प्रतिबिंब के छोटे से छोटे भाग मौलिक तल के संगत भागों के अनुरूप हों?* गाउस ने सन्‌ 1825 में इस समस्या का हल निकाला और वहीं से इस विषय के व्यापक सिद्धांत का आरंभ हुआ। बाद के ५० वर्षों में इस क्षेत्र के अन्य कार्यकर्ताओं में रीमान, श्वार्ज और क्लाइन उल्लेखनीय हैं।

## समिश्र विश्लेषण

## अनुप्रयोग

## बाहरी कड़ियाँ
* Conformal Mapping Module by John H. Mathews
* interactive visualizations of many conformal maps
* Conformal Maps by Michael Trott, Wolfram Demonstrations Project.
* Java applet by Jürgen Richter-Gebert using Cinderella.
* Java applet by Christian Mercat to deform pictures; MacOSX Java applet that deforms the video flux from the webcam.
* Conformal Mapping images of current flow in different geometries without and with magnetic field by Gerhard Brunthaler.

श्रेणी:प्रक्षेपण
श्रेणी:रिमेनी ज्यामिति
मेनिएर रोग

thumb
**मेनिएर रोग** (Menier`s disease) अन्तःकर्ण का रोग है जिसके कारण श्रवण शक्ति प्रभावित हो सकती है और संतुलन बनाने की क्षमता का ह्रास हो सकता है। इसका पता पहले भारतीय चिकित्सक देवांश ने 2023 ई0 में लगाया था जिनके नाम पर इस रोग का नाम पड़ा।

इस रोग का आक्रमण अधिकांश युवावस्था में होता है। रोगी को एकाएक चक्कर आने लगता, कानों में झनझनाहट की आवाज होती, उल्टी आती और अंशत: कोटीबहरापन हो जाता है। ऐसे रोगी स्वस्थ भाग की ओर लेटे मिलते हैं। दूसरी करवट लेटने से उल्टी आने लगती है, आँखों की काली पुतली विकृत पार्श्व की ओर हो जाती है और रोगी पूर्णतया बेहोश हो जाता है। अच्छे होने पर रोगी के बहरे होने का भय रहता है।

## कारण
इसके उत्पन्न होने का कारण तीव्र आंतकर्ण रक्तस्राव (acute labyrinthine haemorrage) तथा तीव्र पूयजनक आंतरकर्णशोथ है। किसी किसी व्यक्ति में आधारभूत धमनी के असाधारण स्फीत (aneurion), अथवा आभ्यंतर श्रवण धमनी के बढ़ जाने, अथवा अनुमस्तिष्क कर्णकटक अर्बुद (cerebellum pontile tumor) इत्यादि कारणों से भी यह रोग हो सकता है। इन सभी में मस्तिष्क की आठवीं नाड़ी का प्रधाण क्षेत्र (vestibular area) अवश्य आक्रांत होता है।
                       By- Ash kumar

## उपचार
रोगी को पूर्ण विश्राम करने देना चाहिए, सिर पर बर्फ की टोपी रखनी चाहिए और तरल आहार देना चाहिए। नमक बिल्कुल न देना चाहिए। वमन इत्यादि का उपचार उपयुक्त औषधियों द्वारा करना चाहिए।

## इन्हें भी देखें
भ्रमि (vertigo)

## बाहरी कड़ियाँ

श्रेणी:अन्तःकर्ण के रोग
श्रेणी:स्नायु रोग
अक्षिदोलन

300px|right|thumb|प्रकाशगतिकीय अक्षिदोलन (Optokinetic nystagmus)

**अक्षिदोलन** (Nystagmus /nɪˈstæɡməs/) वह लक्षण है जिसमें नेत्रों की ऐच्छिक या अनैच्छिक गति होती है। यह बचपन में या बाद में हो सकती है। इसके कारण दृष्टि कम या सीमित हो सकती है।

चक्षुदोलन के दो रूप होते हैं : विकृतिजन्य (पैथोलॉजिकल) और शरीरक्रियात्मक (फिजियोलॉजिकल)।

## बाहरी कड़ियाँ
* American Nystagmus Network—US-based support organization
* Nystagmus Network UK—UK-based support organisation
* nystagmus.co.uk—a teenager's experiences of nystagmus and a friendly forum
* The Shifty Eyes Blog—a blog about life with nystagmus
* Nystagmus Blog—a blog about nystagmus, from a parent’s perspective
* GeneReview/NIH/UW entry on FRMD7-Related Infantile Nystagmus
* Current UK Research Projects

श्रेणी:चिकित्सकीय लक्षण
श्रेणी:आँखों के रोग
ब्राउनफील्ड निवेश

**ब्राउनफील्ड इन्वेस्टमेण्ट** या **ब्राउनफील्ड निवेश** के अंतर्गत रणनीतिक रूप से किसी पुरानी औद्योगिक इकाई (जैसे- इस्पात मिल या तेल शोधन इकाई आदि) को ही विस्तारित कर उसे समुन्नत बनाया जाता है जिससे पहले से अच्छा प्रतिफल प्राप्त किया जा सके। ब्राउनफील्ड निवेश में कोई निवेशक कम्पनी या सरकारी इकाई किसी वर्तमान उत्पादन सुविधा या स्थान का क्रय करती है जिस पर नयी क्रियाएं शुरू की जा सकें। इस प्रकार ब्राउनफील्ड निवेश, हरित क्षेत्र निवेश में प्रत्यक्ष विदेशी निवेश की एक वैकल्पिक व्यवस्था है जिसमें न तो नयी साइट होती है और न ही नया प्लाण्ट।

## इन्हें भी देखें
* ग्रीनफील्ड इन्वेस्टमेण्ट

## सन्दर्भ

## बाहरी कड़ियाँ
of Brownfield Investment'''

is Brownfield Investment?'''

Direct Investments'''

श्रेणी:अर्थव्यवस्था
श्रेणी:निवेश
ला नीना

**ला नीञा** () एक प्रतिसागरीय धारा है। इसका आविर्भाव पश्चिमी प्रशांत महासागर में उस समय होता है जबकि पूर्वी प्रशांत महासागर में एल नीञो का प्रभाव समाप्त हो जाता है।

## अर्थ
ला नीञा स्पेनी भाषा का शब्द है जिसका अर्थ है छोटी बच्ची। चूंकि इसका प्रभाव एल नीञो के विपरीत होता है इसलिए इसे प्रति एल नीञो भी कहा जाता है।

## ला नीञा प्रभाव
ला नीञा एल नीञो से ठीक विपरीत प्रभाव रखती है। पश्चिमी प्रशांत महासागर में एल नीञो द्वारा पैदा किए गए सूखे की स्थिति को ला नीञा बदल देती है, तथा आर्द्र मौसम को जन्म देती है। ला नीञा के आविर्भाव के साथ पश्चिमी प्रशांत महासागर के ऊष्ण कटिबंधीय भाग में तापमान में वृद्धि होने से वाष्पीकरण अधिक होने से इण्डोनेशिया एवं समीपवर्ती भागों में सामान्य से अधिक वर्षा होती है। ला नीञा परिघटना कई बार दुनिया भर में बाढ़ की सामान्य वजह बन जाती है।

## सन्दर्भ

## बाहरी कड़ियाँ
* मौसमी महादैत्य एल नीञो और ला नीञा

* Nino/La Nina Explainer'''

श्रेणी:महासागरीय धारायें
श्रेणी:जलवायु विज्ञान
बाल्टिक ड्राई इंडेक्स

**बाल्टिक शुष्क सूचकांक** या **बाल्टिक ड्राई इंडेक्स** लंदन आधारित जहाज़रानी उद्योग से संबंधित सूचकांक है। यह सूचकांक इस आशय का संकेतक है कि अर्थव्यवस्था में पुनर्प्राप्ति प्रारंभ हो गई है अथवा नहीं। बाल्टिक ड्राई इंडेक्स कच्चा माल को भेजने (जहाज़रानी) के दैनिक औसत कीमतों का सूचकांक है। यह सूचकांक किसी देश में आर्थिक क्रियाओं के विशुद्ध संकेतकों को प्रदर्शित करता है। यह उत्पादक तक कच्चे माल तथा ऐसी ही वस्तु को ले जाने की माँग को मापने का सूचक है। आर्थिक क्रियाएँ जितनी अधिक होंगी कच्चे माल को उत्पादक तक ले जाने की मांग उतनी ही अधिक होगी तथा बाल्टिक शुष्क सूचकांक उतना ही ऊँचा होगा।

## सन्दर्भ

## बाहरी कड़ियाँ
ड्राई इंडेक्स'''

[Dry Index - BDI'''](https://web.archive.org/web/20120622003054/http://www.wikinvest.com/index/Baltic_Dry_Index_-_BDI_(BALDRY)'''Baltic)

श्रेणी:अर्थव्यवस्था
श्रेणी:जहाज़रानी
उदय प्रताप सिंह

**उदय प्रताप सिंह** (अंग्रेजी: Uday Pratap Singh, जन्म: 1932, मैनपुरी) एक कवि, साहित्यकार तथा राजनेता हैं। उन्होंने उत्तर प्रदेश से वर्ष 2002-2008 के लिये समाजवादी पार्टी की ओर से राज्य सभा का प्रतिनिधित्व किया। राज्य सभा में यद्यपि उनका कार्यकाल 2008 में समाप्त हो गया तथापि पूर्णत: स्वस्थ एवं सजग होने के बावजूद समाजवादी पार्टी ने उन्हें दुबारा राज्य सभा के लिये नामित नहीं किया। जबकि वे पार्टी के मुखिया मुलायम सिंह यादव के गुरु रह चुके उदय प्रताप सिंह जाति से यादव  हैं।

उदय प्रताप सिंह को उनकी बेवाक कविता के लिये आज भी कवि सम्मेलन के मंचों पर आदर के साथ बुलाया जाता है। साम्प्रदायिक सद्भाव पर उनका यह शेर श्रोता बार-बार सुनना पसन्द करते हैं:

*न तेरा है न मेरा है ये [[हिन्दुस्तान]] सबका है।* *नहीं समझी गयी ये बात तो नुकसान सबका है॥*

इसी प्रकार सत्तासीनों द्वारा शहीदों के प्रति बरती जा रही उदासीनता पर उनका यह आक्रोश उनके चेले भी बर्दाश्त नहीं कर पाते किन्तु उदय प्रताप सिंह उनके मुँह पर भी अपनी बात कहने से कभी नहीं चूकते:

*कभी-कभी सोचा करता हूँ वे वेचारे छले गये हैं।* *जो फूलों का मौसम लाने की कोशिश में चले गये हैं॥*

उदय प्रताप सिंह उत्तर प्रदेश हिन्दी संस्थान के कार्यकारी अध्यक्ष रह चुके हैं।

## संक्षिप्त परिचय
उदय प्रताप सिंह का जन्म हिन्दी साहित्यकार सन्दर्भ कोश के अनुसार ग्राम गढिया छिनकौरा जिला मैनपुरी (उ०प्र०) में 1 सितम्बर 1932 को हुआ था जबकि राज्य सभा की आधिकारिक वेबसाइट में उनकी जन्मतिथि 18 मई 1932 दी गयी है। अब कौन सी तिथि सही है, यह तो स्वयं उदय प्रताप सिंह ही बता सकते हैं। बहरहाल उनका जन्म सन् 1932 में हुआ था, यह निश्चित है।

उनकी माता पुष्पा यादव व पिता डॉ॰ हरिहर सिंह चौधरी थे। 20 मई 1958 को डॉ॰ चैतन्य यादव के साथ उनका विवाह हुआ। उनके दो बेटा व तीन बेटियाँ हैं। सूरीनाम में 1993 के विश्व हिन्दी सम्मेलन के प्रतिनिधि मण्डल का उन्होंने नेतृत्व किया। वे देश विदेश में पिछले पैंतालिस वर्षों से कवि सम्मेलनों में जाते रहे हैं और भाषायी एकता का मुद्दा उठाते रहे हैं।

## मुलायम सिंह यादव के गुरु
1960 में करहल (मैनपुरी) के जैन इण्टर कॉलेज में वीर रस के विख्यात कवि दामोदर स्वरूप 'विद्रोही' ने अपनी प्रसिद्ध कविता **दिल्ली की गद्दी सावधान!** सुनायी जिस पर खूब तालियाँ बजीं। तभी यकायक पुलिस का एक दरोगा मंच पर चढ़ आया और विद्रोही जी को डाँटते हुए बोला-"बन्द करो ऐसी  कविताएँ जो सरकार के खिलाफ हैं।" उसी समय कसे (गठे) शरीर का एक लड़का बड़ी फुर्ती से मंच पर चढ़ा और उसने उस दरोगा को उठाकर पटक दिया। विद्रोही जी ने कवि सम्मेलन की अध्यक्षता कर रहे उदय प्रताप सिंह से पूछा-"ये नौजवान कौन है?" तो पता चला कि यह मुलायम सिंह यादव थे जो उस समय जैन इण्टर कॉलेज के छात्र थे और उदय प्रताप सिंह उनके गुरु हुआ करते थे।
## मानद उपाधि एवं सम्मान
* पैरामारी बू विश्वविद्यालय सूरीनाम द्वारा आचार्य की मानद उपाधि
* डॉ॰ शिवमंगल सिंह सुमन सम्मान
* शायरे-यक़ज़हती सम्मान
* विद्रोही स्मृति सम्मान 
## मन्त्रीपद का विशेष दर्ज़ा
उत्तर प्रदेश सरकार ने इसी साल सितम्बर में उदय प्रताप सिंह को उत्तर प्रदेश हिन्दी संस्थान का कार्यकारी अध्यक्ष नामित कर कैबिनेट मन्त्री का दर्जा दिया।

## सन्दर्भ
9. ↑ उदय प्रताप सिंह का ब्‍लॉग

श्रेणी:कवि
श्रेणी:सांसद
जनसांख्यिकीय लाभांश

**जनसांख्यिकीय लाभांश** अथवा **जनांकिकीय लाभ** (Demographic dividend) से आशय उस सम्भावित प्रबल आर्थिक विकास से है जो किसी जनसंख्या में काम करने वालों की संख्या तथा उनके ऊपर आश्रित लोगों की संख्या का अनुपात अधिक होने पर मिल सकता है। अर्थात यह अर्थव्यवस्था में मानव संसाधन के सकारात्मक और सतत विकास को दर्शाता है। यह जनसंख्या ढाँचे में बढ़ती युवा एवं कार्यशील जनसंख्या (१५ वर्ष से ६४ वर्ष आयु वर्ग) तथा घटते आश्रितता अनुपात के परिणामस्वरूप उत्पादन में बड़ी मात्रा के सृजन को प्रदर्शित करता है। 

संयुक्त राष्ट्र जनसंख्या निधि (UNFPA) ने जनसांख्यिकीय लाभांश की निम्नलिखित परिभाषा की है-
: *किसी जनसंख्या के आयुगत संरचना के परिवर्तन के परिणामस्वरूप उससे मिलने वाला सम्भावित आर्थिक विकास; विशेषतः यदि काम करने वाले (१५ से ६४ वर्ष की आयु वाले) लोगों की संख्या उन पर आश्रित (१४ वर्ष से कम या ६४ वर्ष से अधिक आयु वाले) लोगों की संख्या से अधिक हो। 
दूसरे शब्दों में, काम करने वाले लोगों की संख्या और उन पर आश्रित लोगों से की संख्या का अनुपात जितना अधिक होगा, आर्थिक उत्पादन को इससे मदद मिलेगी। संयुक्त राष्ट्र जनसंख्या निधि का यह भी कहना है कि किसी देश में यदि नवयुवकों/नवयुवतियों की संख्या अधिक हो रही हो और उर्वरकता कम हो रही हो तो उस देश को इस जनसंख्यिकीय स्थित का लाभ मिलेगा। 



== सन्दर्भ ==


== बाहरी कड़ियाँ ==
*[https://web.archive.org/web/20160306231433/http://demoresourceography.blogspot.in/2006/06/demographic-dividend.html*'Demographic Dividend**]

*[https://web.archive.org/web/20120519140249/http://blogs.worldbank.org/developmenttalk/youth-bulge-a-demographic-dividend-or-a-demographic-bomb-in-developing-countries**Youth Bulge: A Demographic Dividend or a Demographic Bomb in Developing Countries?''']

श्रेणी:अर्थव्यवस्था
श्रेणी:जनसंख्या
श्रेणी:जनसांख्यिकी
कोज प्रमेय

**कोज प्रमेय** () या **कोज का सिद्धांत** नोबेल पुरस्कार विजेता अर्थशास्त्री **रोनाल्ड कोज** द्वारा प्रतिपादित, बाह्यता (externalities) व पर्यावरण की समस्या के समाधान से संबंधित, सिद्धांत है जिसकी मान्यतानुसार बाजार यंत्र के द्वारा बाह्यता को सुधारा जा सकता है। यह सिद्धांत अर्थव्यवस्था के कानूनी पक्षों से संबंधित है। सामान्यतया यह प्रतिपादित किया जाता है कि बाह्यता की समस्या बाजार यंत्र के क्रियाशीलन को असफल बनाती है, क्योंकि बाह्यता उत्पादन के दौरान सृजित वह लागत है जिसे वस्तु की मौद्रिक लागत की गणना में नहीं रखा जा सकता। ऐसा तभी हो सकता है जबकि, सम्पत्ति अधिकार (property rights) परिभाषित हो तथा लेन-देन व्यवहार संबंधित कोई लागत नहीं हो, बाह्यता सृजित करने वाले लोग तथा उससे पीड़ित लोग आंतरिक रूप से परस्पर व्यक्तिगत समझौता कर लें। इस प्रकार संसाधनों का कुशल आवंटन होगा, दोनों पक्षों के बीच संपत्ति अधिकार का बँटवारा केवल आय के बँटवारे को प्रभावित करेगा, समग्र आय वितरण को प्रभावित नहीं करेगा। ऐसी स्थिति में कुशलता को ऊपर उठाने के लिए न तो सरकारी नियंत्रण की आवश्यकता होगी और न ही करारोपण की। ध्यातव्य है कि कोज प्रमेय तभी लागू होगा जबकि आर्थिक व्यवहार की लागत शून्य हो। यह भीड़ के संबंध में लागू नहीं होगा जहाँ प्रदूषण करने वाले तथा उससे प्रभावित होने वाले बहुत अधिक संख्या में हों तथा उनके पहचान करने की लागत बहुत अधिक हो।

## सन्दर्भ

## बाहरी कड़ियाँ
COASE THEOREM'''

of the Coase Theorem'''

H. Coase'''

श्रेणी:अर्थव्यवस्था
श्रेणी:विधि
मान्यता प्राप्त सामाजिक स्वास्थ्य कार्यकर्ता

**मान्यता प्राप्त सामाजिक स्वास्थ्य कार्यकर्ता** () जिसे संक्षेप में **आशा** भी कहते हैं, भारत में स्वास्थ्य और परिवार कल्याण मंत्रालय द्वारा प्रायोजित जननी सुरक्षा योजना से संबद्ध एक ग्रामीण स्तर की कार्यकर्त्री है। आशा का कार्य स्थानीय स्वास्थ्य केंद्र के माध्यम से गरीब महिलाओं को स्वास्थ्य संबंधी सेवाएँ प्रदान करना है। राष्ट्रीय ग्रामीण स्वास्थ्य मिशन (NRHM) योजना आशा के माध्यम से क्रियान्वित हो रही है। 2005 में आरंभ की गयी इस योजना का लक्ष्य 2012 तक पूरी तरह क्रियान्वित किये जाने का था। एक बार पूर्ण रूप से क्रियान्वित होने के पश्चात भारत के प्रत्येक गाँव में एक आशा की नियुक्ति आवश्यक होगी, इस लक्ष्य के अनुसार 10 राज्यों में लगभग 2.5 लाख आशा कर्मियों की आवश्यकता का अनुमान है। योजना भारत के 2012-13 के संघीय बजट के अनुसार आशा अब ग्रामीण स्वास्थ्य तथा स्वच्छता समिति की संयोजक होगी तथा कुपोषण संबंधी योजनाओं में भी सहायता करेगी। जनवरी 2013 के आँकड़ों के अनुसार भारत में आशा कर्मियों की कुल संख्या ८६३५०६ अनुमानित की गयी।

एक आशा 1000 की जनसंख्या पर नियुक्त की जाती है|आशा एएनएम के अंतर्गत कार्य करती है     आयु 25 से 45 वर्ष के मध्य होनी चाहिए   प्रति हजार लोगों के बीच एक आशा कार्यरत होती है
   आशा का प्रशिक्षण
 1आशा के प्रशिक्षण के लिए राज्य जिला व ब्लाक स्तर पर तीन से चार कि शिक्षकों की टीम तैयार की जाएगी |
2.आशा को कार्य करने के लिए एएनएम तथा आंगनवाड़ी कार्यकर्ताओं का सहयोग प्राप्त होगा
प्रारंभिक शिक्षा के पश्चात आशा को हर दूसरे महीने 2 दिनों का नियत कालीन प्रशिक्षण दिया जाएगा |

3. आशा को प्रशिक्षण देने के लिए व प्राथमिक स्वास्थ्य केंद्र अथवा पंचायत  भवन रखा जाएगा

## बाहरी कड़ियाँ
* '''आशादीदी'''

## सन्दर्भ

श्रेणी:भारत में स्वास्थ्य सेवा
श्रेणी:भारत में सरकारी योजनाएँ
विदिन टेम्पटेशन

**विदिन टेम्पटेशन** () एक डच सिम्फोनिक मेटल बैंड है जिसकी स्थापना १९९६ में गायिका शेरोन डेन एडल और गिटार वादक रॉबर्ट वेस्टरहोल्ट ने की थी। इनके संगीत को सिम्फोनिक मेटल कहा गया है हालांकि उनकी शुरूआती सामग्री, जैसे की *इंटर*, गोथिक मेटल थी। एक साक्षात्कार में एडल ने कहा था की वे सिम्फोनिक रॉक प्रकार में कई प्रेरणास्रोतों के करण उतरे.

अपने पहले अल्बम *इंटर* की रिलीज़ के पश्च्यात बैंड एक डच बैंड के रूप में स्थापित हो गया। २००१ में आम जनता के समक्ष वे अपने अल्बम *मदर अर्थ* के गीत "आइस क्वीन" के कारण लोकप्रिय बन गए जो डच चार्ट पर दूसरे क्रमांक पर रहा.

## सदस्य
;वर्तमान सदस्य
* शेरोन डेन एडल - मुख्य गायिका (१९९६ - अबतक)
* रॉबर्ट वेस्टरहोल्ट - रिदम गिटार (१९९६ - अबतक)
* जेरोएँ वैन वीन - बॉस गिटार (१९९६ - अबतक)
* रुड जोली - मुख्य गिटार (२००१ - अबतक)
* मार्टिन स्पेरंबर्ग - कीबोर्ड्स (२००१ - अबतक)
* माइक कुलेन - ड्रम (२०११ - अबतक)
;टूरिंग सदस्य
* स्टीफन हेलेबाल्ड - रिदम गिटार (२०११ - अबतक)

## डिस्कोग्राफी
* *इंटर* (१९९७)
* *मदर अर्थ* (२०००)
* *द साइलंट फ़ोर्स* (२००४)
* *द हार्ट ऑफ़ एवरीथिंग* (२००७)
* *द अन्फोर्गिविंग* (२०११)
राष्ट्रीय साक्षरता मिशन

**राष्ट्रीय साक्षरता मिशन** की स्थापना ५ मई १९८८ को तत्कालीन प्रधानमंत्री राजीव गांधी ने की थी। इसका उद्देश्य २००७ तक १५ से ३५ आयु वर्ग के उत्पादक और पुनरुत्पादक समूह के निरक्षर लोगों को व्यावहारिक साक्षरता प्रदान करते हुए ७५ प्रतिशत साक्षरता का लक्ष्य हासिल करना था। पुनर्संरचना के बाद इसके स्थान पर नया साक्ष्रर भारत कार्यक्रम सितम्बर से लागू किया गया है।तथा 1990 तक में 3 करोड़ लोगो को शिक्षीत किया गया व 1995 तक में 5 करोर को शिक्षा प्रदान की गयी। 

## सन्दर्भ

## बाहरी कड़ियाँ

* राष्ट्रीय ज्ञान आयोग-साक्षरता
* National Literacy Mission
* National Literacy Mission Authority
* All India Computer Saksharta Mission
* सरकार द्वारा मान्यता प्राप्त कंप्यूटर सेंटर या स्किल सेंटर कैसे खोले

श्रेणी:भारत में शिक्षा
श्रेणी:भारत में सरकारी योजनाएँ
भूवैज्ञानिक

**भूवैज्ञानिक** एक प्रकार के विज्ञान में अध्ययनरत व्यक्ति हैं जो पृथ्वी की चट्टानों और आतंरिक संरचना के विविध पहलुओं का अध्ययन करते हैं। संक्षेप में ये वे लोग हैं जो भूविज्ञान का अध्ययन करते हैं। ये व्यक्ति खनिजोंं में विविध रंग,कठोरता,चमक तथा घनत्व के आधार पर खनिजों का वगीँकरण 
करते हैं।
Earth 🌎 Life is all activities find out for Geologist

## सन्दर्भ

श्रेणी:भूवैज्ञानिक
बेकर प्रजनन वक्र

**बेकर प्रजनन वक्र** (Becker's Fertility Curve) प्रजनन तथा आर्थिक विकास, जिसे प्रतिव्यक्ति आय के रूप में व्यक्त किया गया हो, के बीच संबंध को प्रदर्शित करने वाला प्रारूप है। **राबर्ट बारो** और **गैरी बेकर** द्वारा प्रतिपादित इस प्रारूप के अनुसार कुछ सीमा तक प्रतिव्यक्ति आय में वृद्धि प्रजननता में वृद्धि लाएगी, किंतु एक निश्चित सीमा के उपरांत प्रतिव्यक्ति आय की वृद्धि के साथ प्रजननता में कमी आएगी और वह भी घटती हुई दर में गिरेगी। प्रारूप के अनुसार यह वक्र उल्टे यू (inverted U) की भांति होगा। 

## सन्दर्भ

## बाहरी कड़ियाँ
Stanley Becker Fertility''' 

Model of Fertility Choice'''

Becker Fertility Model: Theory and Critique'''

Choice in a Model of Economic Growth'''

श्रेणी:अर्थव्यवस्था
श्रेणी:विकास
बालदार गैंडा

**बालदार गैंडा** () गैंडे की एक विलुप्त जाति है जो प्लाइस्टोसीन युग में यूरोप और एशिया में फैली हुई थी। अपने पूरे शरीर पर घने बाल होने के कारण यह पूर्व हिमयुग के दौरान भी बची रही। अनुमान है कि यह ८,००० ईसापूर्व तक साइबेरिया में जीवित थी। इन्हें पाषाण काल के मानवों ने देखा था और प्रमाणस्वरूप इनके प्राचीन चित्र ग़ुफ़ाओं में बने हुए मिलते हैं।

## वैज्ञानिक नाम
बालदार गैंडे का वैज्ञानिक नाम 'सीलोडोंटा ऐंटीक्वीटाटिस​' (Coelodonta antiquitatis) है। इसके जीववैज्ञानिक वंश (genus, जीनस) 'सीलोडोंटा' का मतलब 'खोखला दांत' होता है।

## विवरण
साइबेरिया में ठण्ड से जमे हुए शवों और ग़ुफ़ाओं की दीवारों पर आदिमानवों द्वारा बनाई गई तस्वीरों से बालदार गैंडों का रूप-रंग ज्ञात होता है। सर-से-दुम तक यह १०-१२ फ़ुट (३-४ मीटर) लम्बा हुआ करता था और इसका वज़न २,७००-३,२०० किलो होता था। इसकी ऊँचाई ६.६ फ़ुट (२ मीटर) तक होती थी। इसके सिर पर दो सींग होते थे और आगे वाला ज़्यादा लम्बा था। आगे वाला सींग २ फ़ुट (६१ सेंटीमीटर) तक लम्बा हो सकता था। इसके कान छोटे, टांगे मोटी और जिस्म भारी-भरकम हुआ करता था। ग़ुफ़ा-कला में कभी-कभी आगे और पीछे की टांगों के बीच गाढ़े रंग की एक धारी दिखाई जाती है लेकिन यह ज्ञात नहीं है कि वास्तव में सभी बालदार गैंडों में यह धारी थी कि नहीं। बड़ा शरीर और घने बाल होने से यह अपने शरीर में बर्फ़ीले हालात में भी गरमाहट बनाए रख सकता था।

## जाति का विनाश
वैज्ञानिकों को सही तरह ज्ञात नहीं है कि बालदार गैंडों के ख़त्म हो जाने का क्या कारण था। एक धारणा है कि जैसे-जैसे आधुनिक मानव और निअंडरथल मानव इनका शिकार करने लगे, धीरे-धीरे यह विलुप्त हो गए। एक अन्य धारणा है कि जब पूर्व हिमयुग समाप्त होने लगा तो मौसम गरम हुआ और यह नए वातावरण की परिस्थितियों में जीवित न रह पाए। एक तीसरी धारणा यह भी है कि इस जाति में एक ऐसी नई जानलेवा बीमारी फैल गई जिसने पूरी जाति ही तेज़ी से ख़त्म कर डाली। विवाद जारी है।

## दीर्घा

चित्र:Woolly rhinoceros (Coelodonta antiquitatis) - Mauricio Antón.jpg|बालदार गेंडे का एक और काल्पनिक चित्र
चित्र:Coelodonta antiquitatis 32.JPG|लन्दन के प्राकृतिक इतिहास संग्राहलय में पोलैंड से बरामद हुआ बालदार गैंडे का एक शव


## इन्हें भी देखें
* प्लाइस्टोसीन
* गैंडा

## सन्दर्भ


श्रेणी:प्रागैतिहासिक स्तनधारी
श्रेणी:एशिया के प्रागैतिहासिक स्तनधारी
श्रेणी:यूरोप के प्रागैतिहासिक स्तनधारी
श्रेणी:अत्यंतनूतन (प्लाइस्टोसीन​) युग
श्रेणी:विलुप्त स्तनधारी
रानी दुर्गावती

**रानी दुर्गावती** (शा.क.; 1550 से 1564 तक)  गढ़ा राज्य की शासक महारानी थीं। उनका विवाह गढ़ा राज्य के राजपूत राजा दलपत शाह से हुआ था, जिसे गोंड राजा संग्राम शाह ने गोद लिया था। उन्हें मुगल साम्राज्य के खिलाफ अपने राज्य की रक्षा के लिए याद किया जाता है।

## ऐतिहासिक परिचय
दुर्गावती का जन्म महोबा साम्राज्य के राजपूत महाराज कीर्तिवर्मन द्वितीय चन्देल, जिन्हें भैरववर्मन या शालिवाहन के नाम से भी जाना जाता है, उनके पुत्री रूप में 5 अक्टूबर 1524 को कालिंजर के किले में हुआ था। 

1542 में, उनकी शादी दलपत शाह से हुई, जो गढ़ा साम्राज्य के गोंड राजा संग्राम शाह के दत्तक पुत्र थे। महोबा के चन्देल और गोंडवाना इस विवाह के माध्यम से सहयोगी बन गए। अबुल फजल कृत समकालीन ग्रंथ अकबरनामा के अनुसार गोंडवाना के गोंड राजा संग्राम शाह, जो नि:संतान थे, अपने एक कर्मचारी, कछवाहा राजपूत, गोविंद दास को अपनी पत्नी को महल में बच्चे को जन्म देने के लिए मना लिया। बच्चा होने के बाद संग्राम शाह को सौप दिया जिसे बाद में उसने अपना बच्चा होने का दावा किया, जबकि दलपतशाह एक राजपुत थे।

## इन्हें भी देखें
*रानी दुर्गावती विश्वविद्यालय, जबलपुर
*चन्देल
*विद्याधर (चंदेल)

## ग्रन्थसूची
* पुस्तक: *यशस्विनी रानी दुर्गावती, आईएसबीएन: 	81-7011-808-5, प्रकाशक:सी.बी.टी. प्रकाशन, लेखिका: कमला शर्मा।*
* पुस्तक: *606 रानी दुर्गावती, आईएसबीएन	: 	81-7508-473-1, प्रकाशक : इंडिया बुक हाउस लिमिटेड, लेखक: अनन्त पई।*
* पुस्तक: ''दुर्गावती: गढ़ा की पराक्रमी रानी 978-81-954320-1-1 लेखक: राजगोपाल सिंह वर्मा, प्रकाशक: शतरंग प्रकाशक, लखनऊ-226 001.

## बाहरी कड़ियाँ
* यशस्विनी रानी दुर्गावती
* Rani Durgavati Maravi (History) 
* दुर्गावती

श्रेणी:भारत के शासक
श्रेणी:विकिपरियोजना भारत के शासक
श्रेणी:विकिपरियोजना इतिहास
ब्रिटिश ध्वज

**यूनियन ध्वज** () (हिन्दी: संघ ध्वज), जिसे **यूनियन जैक** () के रूप में भी जाना जाता है, यूनाइटेड किंगडम का झंडा है। यह कुछ राष्ट्रमंडल राज्यों में आधिकारिक या अर्द्ध आधिकारिक दर्जा बरकरार रखे हुए हैं, उदाहरण के लिए, यह कनाडा में रॉयल यूनियन फ्लैग (शाही संघ ध्वज) के रूप में जाना जाता है। यह कुछ छोटे ब्रिटिश विदेशी प्रदेशों में आधिकारिक ध्वज के रूप में प्रयोग किया जाता है। यूनियन जैक कई पूर्व ब्रिटीश उपनिवेश देशों और क्षेत्रों के झंडों के केंटन (ऊपरी बाएँ-हाथ का चौथाई हिस्सा) में प्रकट होता है।

## सन्दर्भ

श्रेणी:राष्ट्रध्वज
श्रेणी:यूनाइटेड किंगडम के राष्ट्रीय प्रतीक
श्रेणी:कनाडा के राष्ट्रीय प्रतीक
मुहम्मद मुर्सी

**मुहम्मद मुर्सी:** (जन्म: 8 अगस्त 1951 - 17 जून 2019) मिस्र के मुस्लिम ब्रदरहुड दल के प्रमुख राजनितिज्ञ, इंजीनियर ,प्रोफेसर और 2012 से 2013 मिस्र के पांचवें राष्ट्रपति जिसे जनरल अब्देल फतह अल-सिसी ने पद से हटा दिया था। मुस्लिम ब्रदरहुड संगठन से संबद्ध, मुर्सी ने 2011 से 2012 तक फ्रीडम एंड जस्टिस पार्टी का नेतृत्व किया। मुर्सी ने 30 जून 2012 को मिस्र के पहले लोकतांत्रिक रूप से निर्वाचित राष्ट्रपति के रूप में शपथ ली थी। उसने होस्नी मुबारक का स्थान लिया, जिन्होंने 11 फरवरी 2011 को इस्तीफा देने के लिए मजबूर होने के बाद मिस्र के राष्ट्रपति का पद खाली छोड़ दिया था।  

## जीवन परिचय
60 वर्षीय मुर्सी पहले अभियंता थे। उनकी शिक्षा अमेरिका में हुई थी। 2001-2005 के बीच वे मिस्र में हुए आम चुनाव में निर्दलीय सांसद रहे थे। वे जनवरी 2011 में मुस्लिम ब्रदरहुड के राजनीतिक दल फ्रीडम एंड जस्टिस पार्टी के अध्यक्ष रहे थे। जब मुस्लिम ब्रदरहुड के राष्ट्रपति उम्मीदवार खैरात अल-शातेर को होस्नी मुबारक शासनकाल के दौरान दर्ज़ किए गए आपराधिक मामले के कारण राष्ट्रपति उम्मीवार होने के अयोग्य ठहरा दिया गया मुस्लिम ब्रदरहुड दल से उन्हें राष्ट्रपति पद का उम्मीदवार बनाया गया था।

## मृत्यु
मिस्र के राज्य टेलीविजन ने 17 जून 2019 को घोषणा की कि काहिरा के तोरा जेल परिसर में जासूसी के आरोपों पर अदालत की सुनवाई के दौरान मुर्सी गिर गए और बाद में अचानक दिल का दौरा पड़ने से उनकी मृत्यु हो गई। तुर्की के राष्ट्रपति रजब तैयब इरदुगान

ने मुर्सी की मौत के लिए मिस्र के नेतृत्व को जिम्मेदार ठहराते हुए उन्हें शहीद बताया। इस्तांबुल में धार्मिक समारोह आयोजित किए गए। 

## इन्हें भी देखें

* अस्मा महफूज़

* आयशा अब्दुर्रहमान

* मरिया अल-क़ीब्टिय्या
* रशाद खलीफ़ा

* लैला मुराद

## सन्दर्भ

श्रेणी:1951 में जन्म
श्रेणी:मृत लोग
श्रेणी:मिस्र के राष्ट्रपति
श्रेणी:मिस्र का इतिहास
श्रेणी:मुस्लिम ब्रदरहुड
श्रेणी:मिस्र के राजनीतिज्ञ
श्रेणी:मिस्र के लोग
श्रेणी:21वीं सदी के मुसलमान
तिरोधान

**तिरोधान** धर्मदर्शन तथा आध्यात्मिक चिंतन में अशुभ के लोप तथा शुभ संकल्प के लिए अपनायी जाने वाली युक्ति को प्रदर्शित करता है। तिरोधान के मूल में बहुधा लोक कल्याणकारी भावना का प्राधान्य होता है। किंचित अर्थों में इसका प्रयोग दैवीय ज्ञान तथा आध्यामिक सिद्धि को प्रदर्शित करने के लिए भी किया जाता है। 

## सन्दर्भ

श्रेणी:धर्मदर्शन
सन्त अतर सिंह

**संत बाबा अतर सिंह जी** (मार्च, 1867 - 21 जनवरी 1927) एक सिख सन्त एवं शिक्षाविद थे।

## परिचय
सन्त बाबा अतर सिंह जी का जन्म 28 मार्च 1866 को ग्राम चीमा (संगरूर, पंजाब) में हुआ था। इनके पिता श्री करमसिंह तथा माता श्रीमती भोली जी थीं। छोटी अवस्था में वे फटे-पुराने कपड़ों के टुकड़ों की माला बनाकर उससे जप करते रहते थे। लौकिक शिक्षा की बात चलने पर वे कहते कि हमें तो बस सत्य की ही शिक्षा लेनी है। घर वालों के आग्रह पर उन्होंन गांव में स्थित निर्मला सम्प्रदाय के डेरे में संत बूटा सिंह से गुरुमुखी की शिक्षा ली। कुछ बड़े होकर वे घर में खेती, पशु चराना आदि कामों में हाथ बंटाने लगे। एक साधु ने इसके पैर में पद्मरेखा देखकर इनके संत बनने की भविष्यवाणी की।

1883 में वे सेना में भर्ती हो गये। घर से सगाई का पत्र आने पर उन्होंने जवाब दिया कि अकाल पुरुख की ओर से विवाह का आदेश नहीं है। 54 पल्टन में काम करते हुए उन्होंने अमृत छका और फिर निष्ठापूवर्क सिख मर्यादा का पालन करने लगे। वे सूर्योदय से पूर्व कई घंटे जप और ध्यान करते थे। पिताजी के देहांत से उनके मन में वैराग्य जागा और वे पैदल ही हुजुर साहिब चल दिये। माया मोह से मुक्ति के लिए सारा धन उन्होंने नदी में फेंक दिया। हुजूर साहिब में दो साल और फिर हरिद्वार और ऋषिकेश के जंगलों में जाकर कठोर साधना की। इसके बाद वे अमृतसर तथा दमदमा साहिब गये।

इसी प्रकार भ्रमण करते वे अपने गांव पहुंचे। मां के आग्रह पर वे नहीं रूक गये। उन्होंने मां से कहा कि जिस दिन तुम मेरे विवाह की चर्चा करोगी, मैं यहां से चला जाऊंगा। मां ने आवश्वासन तो दिया, पर एक बार उन्होंने फिर यह प्रसंग छेड़ दिया। इससे नाराज होकर वे चल दिये और सियालकोट जा पहुंचे। इसके बाद सेना से भी नाम कटवा कर वे सभी ओर से मुक्त हो गये।

इसके बाद कनोहे गांव के जंगल में रहकर उन्होंने साधना की। इस दौरान वहां अनेक चमत्कार हुए, जिससे उनकी ख्याति चहुंओर फैल गयी। वे पंथ, संगत और गुरुघर की सेवा, कीर्तन और अमृत छककर पंथ का मर्यादानुसार चलने पर बहुत जोर देते थे। वे कीर्तन में राग के बदले भाव पर अधिक ध्यान देते थे। उन्होंने 14 लाख लोगों को अमृतपान कराया। 1901 में उन्होंने मस्तुआणा के जंगल में डेरा डालकर उसे एक महान तीर्थ बना दिया। संत जी ने स्वयं लौकिक शिक्षा नहीं पायी थी, पर उन्होंने वहां पंथ की शिक्षा के साथ आधुनिक शिक्षा का भी प्रबंध किया। उन्होंने पंजाब में कई शिक्षा संस्थान स्थापित किये, जिससे लाखों छात्र लाभान्वित हो रहे हैं।

1911 में राजधानी कोलकाता से दिल्ली स्थानांतरित हुई। इस अवसर पर सिख राजाओं ने उनके नेतृत्व और श्री गुरुग्रंथ साहिब की हुजूरी में शाही जुलूस में भाग लिया। जार्ज पंचम के सामने से निकलने पर उन्होंने पद गाया-

: **कोउ हरि समान नहीं राजा।**
: **ऐ भूपति सभ दिवस चार के, झूठे करत नवाजा।**

यह सुनकर जार्ज पंचम भी सम्मानपूर्वक खड़ा हो गया। 1914 में मालवीय जी ने बनारस हिन्दू विश्वविद्यालय में पहले विद्यालय की नींव संत जी के हाथ से रखवाई।

माताजी के अंत समय में उन्होंने माता जी को जीवन और मृत्यु के बारे में उपदेश दिया, इससे उनके कष्टों का शमन हुआ। जब गुरुद्वारों के प्रबंध को लेकर पंथ में भारी विवाद हुआ, तो उन्होंने सबको साथ लेकर चलने पर जोर दिया। इसी प्रकार पंथ और संगत की सेवा करते हुए 31 जनवरी 1927 को अमृत समय में ही उनका शरीर शांत हुआ। उनके विचारों का प्रचार-प्रसार कलगीधर ट्रस्ट, बडू साहिब के माध्यम से उनके प्रियजन कर रहे हैं।

## बाहरी कड़ियाँ
* Sant Baba Attar Singh

श्रेणी:सिख सन्त
एंजेल का उपभोग नियम

**एंजेल का उपभोग नियम** परिवार की आय तथा उपभोग पर होने वाले व्यय के बीच पाये जाने वाले संबंध की व्याख्या करने वाला एक आर्थिक सिद्धांत है। इस सिद्धांत का प्रतिपादन करने वाले एंजेल जर्मनी के एक सांख्यिकीविद थे। इस नियम के अनुसार :

(१) आय की वृद्धि के साथ भोजन पर होने वाले व्यय के अनुपात में कमी होगी।
(२) मकान तथा कपड़े पर होने वाले व्यय का अनुपात स्थिर रहेगा।
(३) शिक्षा स्वास्थ्य तथा मनोरंजन पर होने वाले व्यय के अनुपात में वृद्धि होगी।

उपभोग के संदर्भ में पारिवारिक आय और व्यय के इन संबंधों को प्रदर्शित करने वाले वक्र को एंजेल वक्र कहते हैं। उल्लेखनीय है कि उपभोग व्यय के संबंध में राष्ट्रीय नमूना सर्वेक्षण संगठन (NSSO) के ६१ वें दौर के निष्कर्ष भारत के संदर्भ में एंजेल नियम को स्थापित करते हैं।

## सन्दर्भ

## बाहरी कड़ियाँ
EFFECTS ON CONSUMPTION'''

Demand Statistics''' 

श्रेणी:अर्थव्यवस्था
श्रेणी:अर्थशास्त्र
कींस का सिद्धांत

**कींस  सिद्धांत** या **कींस का रोजगार सिद्धांत** आर्थिक मंदी अथवा अवसाद की स्थिति में रोजगार से संबंधित है। जॉन मेनार्ड कीन्स ने अपने रोजगार सिद्धांत का प्रतिपादन अपनी प्रसिद्ध पुस्तक **जनरल थ्योरी ऑफ इम्प्लॉयमेंट** में १९३६ के दौरान किया था। कींस के अनुसार मंदी या अवसाद की स्थिति में [|बेरोजगारी]] अर्थव्यवस्था में समग्र माँग या समग्र व्यय की कमी के कारण होती है। इस प्रकार समग्र व्यय की वृद्धि के द्वारा बेरोजगारी में कमी लायी जा सकती है। अर्थव्यवस्था में व्यय की वृद्धि तथा अर्थव्यवस्था की अवसाद से बाहर निकालने के लिए कींस पहले अर्थशास्त्री थे जिन्होंने सरकारी व्यय पर बल दिया।

## सन्दर्भ

श्रेणी:अर्थव्यवस्था
श्रेणी:अर्थशास्त्र
ऍसआइवी

right|thumb|ऍसआइवी से प्रभावित एक बन्दर की डिजिटल तस्वीर
ऍसआइवी (बंदरों का ऍचआइवी), रोग-प्रतिरक्षा एक ऐसा विषाणु है जोकि अफ्रीकी हरे बंदरों की रोग-प्रतिरक्षा प्रणाली पर प्रहार करता है और उनकी संक्रमणों के प्रति शरीर की क्षमता और प्रतिरोध को कम करता है। इसे अफ्रीकी हरे बंदरों के वायरस के रूप में भी जाना जाता है। एक अनुमान के मुताबिक़ अफ्रीकी पुर्वप्रजाती के कम से कम 33 प्रजातियों को संक्रमित करने में सक्षम वायरस है। बिओको द्वीप से बंदरों की चार प्रजातियों में पाया उपभेदों के विश्लेषण के आधार पर, जो मुख्य भूमि से पहले 11,000 साल के बारे में बढ़ती समुद्र स्तर के कारण अलग-थलग पड़ गया, यह निष्कर्ष निकाला गया है कि ऍसआइवी बंदरों और वानर में कम से कम 32,000 वर्षों से मौजूद के लिए किया गया है और शायद इससे से भी लम्बे समय से चल रहा है।

इन्ही अग्रेणी प्रजातियों में से दो, सूटी मंगबेय में मौजूद ऍसआइवी-एमएम और चिम्पंजी में मौजूद ऍसआइवी-सिपिजेड समझा जाता है कि मनुष्यों में प्रवेश करके एचआईवी 2 और एचआईवी -1 का रूप ले चुके हैं। माना जाता है कि एचआईवी -1 के मनुष्य में प्रसारण की सबसे अधिक संभावना इसी से है कि अफ्रीका के चिम्पंजी का रक्त है जिनका खाने के लिए शिकार किया जाता है।

## सन्दर्भ

श्रेणी:ऍचआइवी-सम्बंधित जानकारी
फ्लेमिश क्षेत्र

**फ्लेमिश क्षेत्र** () बेल्जियम राज्य के तिन अधिकृत क्षेत्रों में से एक है जिनमे ब्रुसेल्स-राजधानी क्षेत्र शामिल है।

## सन्दर्भ
प्रेरक

[right|200px|thumb|https://vivekquestionhub.blogspot.com/2022/11/blog-post.html प्रेरकत्व का प्रतीक]
300px|right|thumb|कुछ छोटे आकार-प्रकार के प्रेरकत्व
अंगूठाकार|300x300पिक्सेल|अपेक्षाकृत बड़ा प्रेरकत्व जो पावर सप्लाइयों में प्रयुक्त होते हैं।
**प्रेरक** या इंडक्टर (inductor) एक वैद्युत अवयव है जिसमें कोई विद्युत धारा प्रवाहित करने पर यह चुम्बकीय क्षेत्र के रूप में उर्जा का भंडारण करता है। प्रेरक द्वारा चुम्बकीय उर्जा के भंडारण की क्षमता को इसका **[[प्रेरकत्व]]** (inductance) कहा जाता है और इसे मापने की इकाई हेनरी है।

प्रेरक को साधारण भाषा में 'चोक' (choke) और 'कुण्डली' (coil) भी कहते हैं।

## उपयोग
* वैद्युत फिल्टर बनाने के लिये
* इम्पीडैंस मैचिंग के लिये
* ट्यूबलाइट आदि को जलाने के लिये आरम्भ में हजारों वोल्ट पैदा करने एवं जलने के बाद उससे बहने वाली धारा को सीमित रखने के लिये।
* पुरानी कारों एवं स्कूटरों आदि में स्पार्क पैदा करने के लिये (इग्नीशन क्वायल)

## परिपथ में प्रेरकत्व
### ऊर्जा
;प्रेरकत्व में भण्डारित ऊर्जा:

: E_\mathrm{induttore}= W = {1 \over 2} L I^2 

जहाँ *I* प्रेरक से होकर प्रवाहित धारा 
और *L* प्रेरकत्व है।

### धारा एवं वोल्टता में सम्बन्ध

:v(t) = L \frac{di(t)}{dt}

यदि प्रेरक से साइनवक्रीय I धारा बह रही हो तो, उसका वोल्टेज

:V = I \times \omega L

जहाँ ω का मान,

: \omega = 2 \pi f

जहाँ **f** प्रत्यावर्ती धारा की आवृत्ति है।

:\mathbf X_L = \omega L = 2 \pi f L 

यहाँ *X<sub>L</sub>* को प्रेरकीय प्रतिबाधा (इंडक्टिव रिएक्टैन्स) कहते हैं।

प्रेरक में जब साइनाकारी विद्युत धारा बहती है तो उसकी धारा की कला, उसके सिरों के बीच विभवान्तर से ९० डिग्री पीछे होता है।

:\mathbf Z = j \omega L = j 2 \pi f L 

### प्रेरकों का संयोजन

प्रेरकों को समान्तर क्रम में या श्रेणीक्रम में जोड़ा जा सकता है।

समान्तर क्रम में जुड़े **n** प्रेरकों का तुल्य प्रेरकत्व *L*eq के लिये निम्नलिखित सम्बन्ध है-

: \frac{1}{L_\mathrm{eq}} = \frac{1}{L_1} + \frac{1}{L_2} + \cdots + \frac{1}{L_n}

यहाँ माना गया है कि किसी भी प्रेरक का किसी दूसरे के साथ अन्योन्य प्रेरकत्व (म्युचुअल इण्डक्टैस) शून्य है।

श्रेणीक्रम में जुड़े प्रेरकों का तुल्य प्रेरकत्व,

: L_\mathrm{eq} = L_1 + L_2 + \cdots + L_n \,\! 

## प्रेरकत्व गणना के लिये सूत्र

## सन्दर्भ

## इन्हें भी देखें
*संधारित्र
*प्रतिरोधक
*प्रेरकत्व
*फैराडे का विद्युतचुम्बकीय प्रेरण का नियम

## बाहरी कड़ियाँ
* How stuff works The initial concept, made very simple
* Capacitance and Inductance - A chapter from an online textbook
* Spiral inductor models. Article on inductor characteristics and modeling.
* Online coil inductance calculator. Online calculator calculates the inductance of conventional and toroidal coils using formulas 3, 4, 5, and 6, above.
* AC circuits
* Understanding coils and transforms

श्रेणी:विद्युतचुम्बकीय अवयव
श्रेणी:उर्जा भंडारण
बातू गुफाएँ

**बातू गुफाएँ** मलेशिया के गोम्बैक जिले में स्थित एक चूना पत्थर की पहाड़ी है जिसमें गुफ़ाओं व गुफा मंदिरों की शृंखलाएँ हैं। यह पहाड़ी मलेशिया की राजधानी क्वालालम्पुर से 13 किलोमीटर (8 मील) दूर है। इसका यह नाम इसे पहाड़ी के पीछे बहने वाली बातू नदी से मिला है, इसके साथ ही पास के एक गाँव का नाम भी बातू गुफा है। यहाँ की गुफा भारत से बहार हिंदुओं का एक बहुत प्रसिद्ध धार्मिक स्थल है, विशेष रूप से तमिल लोगों के लिए। गुफा का मंदिर शिव व पार्वती के ज्येष्ठ पुत्र कार्तिकेय (मुरुगन) को समर्पित है। यह स्थान मलेशिया में हिन्दुओं द्वारा मनाए जाने वाले त्योहार थाईपुसम का केंद्र बिंदु है।

## सन्दर्भ

## बाहरी कड़ियाँ

* Murugan.org – Batu Caves Śrī Subramaniar Swamy Devasthanam

श्रेणी:मलेशिया के हिन्दू मंदिर
श्रेणी:कार्तिकेय
श्रेणी:गोम्बैक जिला
द वॉकिंग डेड

***द वॉकिंग डेड*** () एक अमेरिकी अंतर्भासी समय के बाद की टेलिविज़न शृंखला है। शृंखला का सर्जन फ्रैंक डराबोंट ने किया है। रॉबर्ट कर्कमॅन, टोनी मूर और चार्ली एड्लार्ड निर्मित कॉमिक बुक शृंखला *द वॉकिंग डेड* पर आधारित है।

शृंखला में एंड्रयू लिंकन शेरिफ डिप्टी रिक ग्राइम्स का किरदार निभाते हैं। रिक अचेतन अवस्था (कोमा) से उठने के पश्चात पाता है कि दुनिया पर "वॉकरस्" का प्रभुत्व है। ये वॉकरस् जॉर्ज ए॰ रोज़मेरी की हॉरर फ़िल्मों के ज़ोंबीयों से मेल खाते हैं। उठने के पश्चात रिक अपने परिवार और अन्य जीवित बचे लोगों को खोजने में लग जाता है।

*द वॉकिंग डेड* का अमेरिका में प्रीमियर अक्टूबर 31, 2010 को केबल टेलिविज़न चैनल ए॰एम॰सी॰ पर हुआ था। प्रथम सत्र को मिली सफ़लता के पश्चात चैनल ने शृंखला को इसके दूसरे सत्र के लिए नवीकृत करा जिसमें 13 प्रकरण थे तथा इसका प्रीमियर अक्टूबर 16, 2011 को हुआ। दूसरे सत्र के खत्म होने से दो प्रकरण पहले ए॰एम॰सी॰ ने घोषणा करी कि शृंखला तीसरे सत्र के लिए वापस आएगी। 

शृंखला को आलोचकों द्वारा अच्छी तरह प्राप्त किया गया है तथा इसने कई पुरुस्कारों के नामांकन भी प्राप्त किए हैं जिनमें राइटर्स गिल्ड ऑफ अमेरिका अवार्ड और गोल्डन ग्लोब पुरस्कार में सर्वश्रेष्ठ टेलिविज़न शृंखला ड्रामा (बेस्ट टेलिविज़न सीरीज़ ड्रामा) भी शामिल हैं। शृंखला ने मजबूत नीलसन रेटिंग भी प्राप्त की हैं तथा केबल शृंखलाओं के लिए विभिन्न रिकॉर्ड भी तोड़े हैं। इनमें से ही एक रिकॉर्ड दूसरे सत्र के अंतिम प्रकरण ने बनाया जिसको 9 मिलियन दर्शकों ने देखा था जो इतिहास में सबसे अधिक देखे जाने वाला मूलभूत केबल ड्रामा प्रसारण बन गया।

## सन्दर्भ

## बाहरी कड़ियाँ

* 
* 

श्रेणी:अंग्रेज़ी भाषा के टीवी कार्यक्रम
श्रेणी:दशक 2010 की अमेरिकी टेलिविज़न शृंखलाएँ
श्रेणी:अमेरिकी हॉरर गल्प टेलिविज़न शृंखलाएँ
डॉनकी कोंग कंट्री (एनिमेटेड श्रृंखला)

**डॉनकी कोंग कंट्री** (फ्रेंच: **La Planète de Donkey Kong**, अंग्रेजी: **Donkey Kong Country**, जापानी: **ドンキーコング**) फ्रेंच/कनाडा एनिमेटेड शृंखला एक ही नाम के लोकप्रिय वीडियो खेल मताधिकार पर आधारित है।

## आवाज कास्ट

### हिंदी डबिंग क्रेडिट
*एयर की तारीख: २००६-२००८
*डबिंग स्टूडियो: साउंड एण्ड विजन इंडिया
*चैनल: डिज़्नी चैनल
*डायरेक्टर: ????
*अनुवादक: ????

## सन्दर्भ

## बाहरी कड़ियाँ
* 

श्रेणी:टेलिविज़न